Kombinerttrippelen

Kombinerttrippelen er en årlig konkurranse i kombinert som arrangeres i Seefeld in Tirol i Østerrike. 

Tre kombinertrenn arrangeres i løpet av tre dager, med hopprenn i HS109 m-bakken og påfølgende langrenn etter Gunder-metoden. Distansene i langrennet øker for hver dag, med 7,5 km dag 1, 10 km dag 2 og 12,5 km på dag 3 og det gis bonuspoeng for plasseringene 1 til 15 etter de to første rennene. Bonuspoengene fra dag 1 legges til på utøvernes poengsum for hopprennet på dag 2 og likeledes legges bonuspoengene fra dag 2 til på resultatene for hopprennet den tredje dagen. Utøverene starter det siste langrennet i rekkefølge etter flest totalt oppnådde poeng etter det siste hopprennet, inkludert bonuspoeng, omregnet til tidsdifferanse. Rekkefølgen i mål på siste dags langrenn (12,5 km), er derfor lik rekkefølgen sammenlagt. 

Fra 2014 til 2021 var langrennsdistansene 5 km på dag 1, 10 km på dag 2 og 15 km på dag 3, og etter hvert av de to første langrennene ble utøvernes tidsdifferanse regnet om til poeng. Poengene ble trukket fra utøvernes oppnådde poeng i påfølgende dags hopprenn, og ble omregnet tilbake til tidsdifferanse før langrennene.

Konkurransen inngår i verdenscupen i kombinert, og verdenscup-poengene som deles ut i de to første etappene er halvparten av normal poengutdeling – vinneren får 50 poeng. Poengene etter tredje og siste renn (og dermed sammenlagt) gir normal verdenscup-poengutdeling, altså at totalvinneren får 100 verdenscup-poeng.

I 2019 ble Kombinerttrippelen arrangert i Chaux-Neuve i Frankrike på grunn av Seefelds forberedelser til VM på ski 2019.

Resultater

Bonuspoeng 
Fra og med 2022 deles det ut følgende bonuspoeng til de 15 beste etter de to første rennene:

Kilder 
Offisielle regler for Verdenscupen i kombinert 2019/20: Kombinerttrippelen – punkt 4.3 hos fis-ski.com
Oppdatering av reglene for Kombinerttrippelen - fra og med 2022 hos fis-ski.com

Kombinertrenn
Sportsarrangementer i Østerrike
Sportsarrangementer i Frankrike
Repeterende arrangementer etablert i 2014
Kombinert i Østerrike